双调・湘妃怨西湖
作者：卢挚
朝代：元

paragraphs: 湖山佳处那些儿，恰到轻寒微雨时。
东风懒倦催春事，嗔垂杨袅绿丝，海棠花偷抹胭脂。
任吴岫眉尖恨，厌钱塘江上词，是个妒色的西施。
朱帘画舫那人儿，林影荷香雨霁时。
樽前歌舞多才思，紫云英琼树枝，对波光山色参差。
切香脆江瑶脍，擘轻红新荔枝，是个好客的西施。
苏堤鞭影半痕儿，常记吴山月上时。
闲寻灵鹫西岩寺，冷泉亭偏费诗，看烟鬟尘外丰姿。
染绛绡裁霜叶，酿清香飘桂子，是个百巧的西施。
梅梢雪霁月芽儿，点破湖烟雪落时。
朝来亭树琼瑶似，笑渔蓑学鹭鸶，照歌台玉镜冰姿。
谁亻孱亻愁鸱夷子，也新添两鬓丝，是个淡净的西施。